b"\n_START_ARTICLE_\nRahva Rahvusliikumine\n_START_PARAGRAPH_\nRahva Rahvusliikumine (vanemas teatmekirjanduses ka Rahva Rahvuslik Liikumine, inglise keeles People's National Movement) on \xc3\xbcks Trinidadi ja Tobago kahest peamisest erakonnast. Liikumise asutas 1955. aastal Eric Williams ja see on \xc3\xbchtlasi riigi vanim erakond._NEWLINE_Rahva Rahvusliikumine on olnud Trinidadi ja Tobago v\xc3\xb5imupartei aastatel 1956\xe2\x80\x931986 (peaministrid Eric Williams, George Chambers), 1991\xe2\x80\x931995 ja 2001\xe2\x80\x932010 (peaminister Patrick Manning) ning uuesti alates 2015. aastast (peaminister Keith Rowley). Erakonna juhtimise all kuulutati 1962. aastal v\xc3\xa4lja Trinidadi ja Tobago iseseisvus ning kehtestati 1976. aastal vabariiklik riigikord._NEWLINE_2010. aasta parlamendivalimistel sai Rahva Rahvusliikumine parlamendi 41-liikmelises esindajatekojas 12 kohta ning j\xc3\xa4i opositsiooni. 2015. aasta parlamendivalimised erakond v\xc3\xb5itis ja sai esindajatekojas 23 kohta, millest piisas enamusvalitsuse moodustamiseks._NEWLINE_Ideoloogiliselt on Rahva Rahvusliikumine vasaktsentristlik sotsiaalliberaalne partei."